Panamá

A **Republica de Panamá** (en castellano *República de Panamá*) ye un país, o mas meridional d'America Central. Se troba situato en o istmo que conecta Norteamerica y Sudamerica, mugar a o nord-ueste con Costa Rica, a o sud-este con Colombia, a o norte con a Mar Caribe y a o sud con l'oceano Pacifico. A suya capital ye a Ciudat de Panamá. Os espanyols explororon Panamá y creyoron asentamientos en o sieglo XVI, durando a suya presencia dica 1821 cuan s'independizó y s'unió a Nueva Granada, Ecuador, y Venezuela - formando a Republica d'a Gran Colombia. Cuan ista se disolvió en 1830, Panamá continó fendo parti de Colombia. Con o refirme d'os Estaus Unius, Panamá s'independizó de Colombia en 1903. A Canal de Panamá fue construyito entre 1904 y 1914 por incheniers d'as Fuerzas Armatas estausunidenses. En 1977, se sinyó un alcuerdo por o que se transferiría de tot o control d'a Canal por parti d'os Estaus Unius a o gubierno de Panamá antis de rematar o sieglo.

Os ingresos provenients d'os peaches que se pagan en a canal representan actualment una parti important d'o PIB d'o país. Panamá representa a tercera u cuatrena mayor economía d'America Central y tien o mayor creiximiento economico y a mayor renta per capita d'ista rechión. En 2010 Panamá se trobaba en a 4ena posición entre os países latinamericans en termins de desarrollo humán, y a 54ena en tot o mundo.

En 2010 Panamá yera a segunda economía mas competitiva de Latinamerica seguntes l'Index de Competitividat Global d'o Foro Economico Mundial (FEM).

Panamá tien a mayor selva pluvial d'o hemisferio occidental fueras d'a selva amazonica, trobando-se-ie una gran variedat de plantas tropicals, animals y muixons - beluns d'os cuals no se pueden trobar en garra atro puesto d'o mundo.

A suya población ye de 4.405.813 habitants en una superficie de 78.200 km², con una densidat de población de 44 hab./km².

## Organización territorial

Panamá se divide politicament en 9 provincias y 3 comarcas indichenas de ran provincial. As provincias, a la vegada, son integratas por 75 municipios y istos en 620 correchimientos, d'os cuals dos son comarcas indichenas a o ran de correchimiento.

As provincias son:
* Bocas del Toro
* Coclé
* Colón
* Chiriquí
* Darién
* Herrera
* Los Santos
* Panamá
* Veraguas

As comarcas indichenas con ran provincial son:
* Ngöbe-Buglé
* Kuna Yala
* Emberá-Wounaan

As comarcas indichenas con ran de correchimiento son:
* Kuna de Madugandí aintro d'a provincia de Panamá.
* Kuna de Wargandí aintro d'a provincia de Darién.

## Cheografía

A Republica de Panamá ye una fraixa istmica con un superficie total de 75.517&nbsp;km². Os puntos mas elevatos son o volcán Barú con 3.475 m, o tozal de Fábrega amb 3.375 m, o Itamut con 3.280 m y o Echandi con 3.163. As islas prencipals son Coiba, Del Rey y Cebaco. Os lacos mas grans son o Gatun con 423,15&nbsp;km² y o Bayano con 185,43&nbsp;km². O río mas important d'o territorio debito a o suyo impacto en a economía ye o Chagres, vital ta o funcionamiento d'a canal y Panamá.

Panamá forma un puent natural que une os subcontinent norteamericán y sudamericano. A caracteristica dominant d'a topografía d'o país ye a sierra central que forma a división continental. Ista división no fa pas parti d'as grans cordeleras de Norteamerica y nomas amán d'a muga de Colombia as sierras se relacionan con o sistema d'os Andes de Sudamerica. A sierra que divide o país ye a Sierra de Talamanca amán d'a muga de Costa Rica. Mas enta l'este se converte en a Sierra de Bascará y a porción amanata a la canal a sobén se diz a Sierra de Veraguas; en o suyo conchunto todas as sierras se conoixen como a "Sierra Central".

Panamá se troba en a rechión tropical y un tercio d'a suya superficie ye cubierta de selvas tropicals, mientres que a resta s'ha convertito en territorio ta o cautivo y a ganadería en a rechió semiarida d'a peninsula d'Azuero. O clima d'o país ye calido y humedo, pero moderato debito a os oceanos.

## Demografía
En 2008 Panamá teneba una población de 3,45 millons d'habitants. A mayoría d'a población, o 70% ye mestiza, mientres que o 20% ye amerindia u orichinarios d'as islas d'o Caribe u d'as dos ascendencias y un 10% ye d'ascendencia europea. A población amerindia incluye siet grupos indichenas: os emberá, os wounaan, os guayamí, os buglé, os kuna, os naso y os bribri. Mas d'a metat d'a población vive en a capital, a ciudat de Panamá y a suya aria metropolitana. O país ye o menos poblato de toz os países castellanoparlants.

A cultura y os costumbres son mas que mas caribenyos y espanyols. O castellano ye a luenga oficial y mas important. Alto u baixo un 40% d'a población parla o criollo, a mayoría en a ciudat de Panamá y as islas d'a costa d'o nord-este. L'anglés se parla amplament en a costa y en os ambitos profesionals y de negocios.
## Economia
(Pib)2011 = 30,676 millones de $(u.s.)(balboas)
ppa 2011 = 9,006.95 $(u.s.)(balboas)
10.5% de crecimiento interanual 
activos del centro bancario internacional para el el cierre del año 2011 fue de:  $81,675 millones% (u.s.) (balboas).
grado de inversion BBB.

## Cultura

### Esporte
Panamá partecipa en os Chuegos Olimpicos de Verano dende 1928.

*  en os Chuegos Olimpicos
* En atletismo cal destacar a Lloyd La Beach, con dos medallas de bronce en os Chuegos Olimpicos de Londres 1948 en 100 y 200 metros lisos y Irving Saladino, campión olimpico de brinco de largaria en os Chuegos Olimpicos de Pekín 2008. Ye a unica medalla olimpica d'oro de Panamá de totas as suyas partecipacions en os Chuegos Olimpicos. Tamién estió campión de Centroamerica en o 2006, campión Panamericano y campión d'o mundo en o 2007 y récord de Sudamerica de brinco de largaria con 8,73 metros.
* En o boxeyo destacan Roberto Durán dito *"Man de Piedra Durán"*, y Eusebio Pedroza dito *"Alacrán Pedrosa"*, campions mundials en as suyas respectivas categorias.

## Vinclos externos

* Presidencia d'a Republica de Panamá.
* Ministerio d'Asuntos Foranos.
* Autoridad d'o Canal de Panamá.
* Instituto Panamenyo de Turismo (IPAT).
* Biblioteca Nacional de Panamá Ernesto J. Castillero R.

## Referencias